OSNOVNA ŠKOLA „TRSTENIK“

Dinka Šimunovića 22, Split

Klasa: 011-03/19-01/10

Urbroj: 2181-61-01-19-1

Split, 08. studenog 2019. g.

Na temelju čl. 117. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18) i čl. 60. Statuta Škole, Školski odbor na sjednici održanoj dana 08. studenog 2019.g. donosi

**PRAVILNIK O KORIŠTENJU VLASTITIH PRIHODA**

**Čl. 1.**

Ovim Pravilnikom o korištenju vlastitih prihoda (dalje: Pravilnik) propisuju se materijalna i procesna pitanja u pogledu raspolaganja vlastitim prihodima.

**Čl. 2.**

Sukladno Zaključku Grada Splita o kriterijima i načinu korištenja vlastitih prihoda osnovnih škola čiji je osnivač Grad Split (Sl. glasnik Grada Splita br. 9. od 26. 02. 2013.g.) vlastitim prihodima podrazumijevaju se prihodi koje osnovne škole ostvaruju od obavljanja poslova na tržištu i u tržišnim uvjetima koji se ne financiraju iz gradskog proračuna, a sastavni su dio njihovih financijskih planova.

**Čl. 3.**

Vlastiti prihod se ne uplaćuje u Gradski proračun i škola ga koristi prvenstveno za pokriće rashoda nastalih obavljanjem tih poslova, a ostatak prihoda škole koriste za redovito tekuće i investicijsko održavanje, hitne intervencije i opremanje škola. Škola je dužna pribaviti suglasnost službe za društvene djelatnosti ukoliko želi koristiti vlastite prihode za druge namjene.

**Čl. 4.**

Ovaj Pravilnik stupa na snagu istekom osmoga ( 8.) dana od dana objave na oglasnoj ploči Škole.

 PREDSJEDNICA ŠKOLSKOG ODBORA:

 Nataša Hržić

Pravilnik je objavljen na oglasnoj ploči dana 08.11. 2019.g., a stupio je na snagu dana 17.11. 2019.g.

 RAVNATELJICA:

 Antonela Petrić, dipl. uč.